**Likumprojekta „Grozījums Valsts fondēto pensiju likumā ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts pēc Labklājības ministrijas iniciatīvas, ņemot vērā ārkārtas situācijas izraisīto satricinājumu finanšu tirgū, kā rezultātā fondētais pensijas kapitāls samazinās. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts fondēto pensiju likuma 7. panta pirmā daļa nosaka, ka fondēto pensiju shēmas dalībnieks, pieprasot vecuma pensiju (tai skaitā priekšlaicīgi), izvēlas vienu no šādām iespējām:1) uzkrāto fondētās pensijas kapitālu pievienot nefondētajam pensijas kapitālam, lai aprēķinātu vecuma pensiju saskaņā ar likumu "Par valsts pensijām";2) par uzkrāto fondētās pensijas kapitālu iegādāties dzīvības apdrošināšanas (mūža pensijas) polisi.Tādējādi, pieprasot vecuma pensiju, personai ir jāizdara izvēle par fondēto pensijas kapitālu.Patlaban finanšu tirgū ir satricinājums un fondētais pensijas kapitāls samazinās, bet personai nav iespējas atlikt uz laiku fondētā pensijas kapitāla pievienošanu nefondētajam pensijas kapitālam vai dzīvības apdrošināšanas (mūža pensijas) polises iegādi.Ņemot vērā minēto, nepieciešamas likumā noteikt, ka personām, kuras pieprasīs vecuma pensiju, ir tiesības uz laiku līdz 2021. gada 30. novembrim (tāpat kā Valsts fondēto pensiju likuma pārejas noteikumu 27. punktā minētām personām) šo izvēli atlikt. Ja persona nebūs izdarījusi izvēli, tad no 2022. gada 1. janvāra Valsts sociālās apdrošināšanas aģentūra (turpmāk – VSAA), slēdz personas fondētā pensijas kapitāla kontu un pārrēķina personas vecuma pensiju saistībā ar fondēto pensijas kapitālu.Lai aizsargātu personas, nepieciešams noteikt, ka likums stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA un Finanšu nozares asociācija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fondēto pensiju shēmas dalībnieki, kuri pieprasīs vecuma pensiju līdz 2021. gada 30. novembrim. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekta ietekme uz budžetu nav būtiska. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā valstī izsludināto ārkārtas situāciju, sabiedrības līdzdalība nav nodrošināta.  |
| 2. | Sabiedrības līdzdalība projekta izstrādē |  Likumprojekts šo jomu neskar. |
| 3. | Sabiedrības līdzdalības rezultāti |  Likumprojekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likumprojekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

Rucka 67021607

Sandra.Rucka@lm.gov.lv